Gebruik tandevlos om ŉ waatlemoen te sny!Argieffoto (Foto: PDPics/Pixabay) As jy op soek is na ŉ maklike manier om ŉ waatlemoen te sny, is dié vrou se truuk dalk net vir jou. Die video is vandeesweek op die sosialemediaplatform “Reddit” se Life Hacks forum gedeel. Die gebruiker @eternalrefuge86 het ŉ video gedeel van ŉ vrou, wat slegs ŉ stukkie tandevlos gebruik om ŉ waatlemoen te sny. Sny die waatlemoen in kwartstukke en gebruik dan die tandevlos om die rooi vrugvlees van die skil te verwyder. Gebruik dan die vlos om dit in netjiese skywe te sny. Die gebruiker waarsku lesers om seker te maak hulle gebruik nie pepermentgeur-vlos nie. Meer as 25 000 persone het van die plasing gehou en een persoon het laat weet dit lyk baie veiliger as om ŉ mes te gebruik. An easy way to slice watermelon- just be sure the floss isn’t minty! from lifehacks Klik hier as die video nie direk in jou webblaaier wil speel nie